На основу члана 27. став 10. Закона о јавној својини („Службени гласник РС“ број 72/2011, 88/2013, 105/2014, 104/2016-др. закон, 108/2016, 113/2017, 98/2018 и 153/2020), члана 20. Закона о експропријацији („Службени гласник РС“ број 53/1995, „Службени лист СРЈ“ број 23/2001- одлука СУС, „Службени гласник РС“ број 20/2009, 55/2013-одлука УС и 106/2016-аутентично тумачење), члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016- др. Закон, 47/2018 и 111/2021-др. Закон) и члана 40. и 152. Статута Општине Владичин Хан („Службени гласник Грaда Врања“, број 4/2019), Скупштина општине Владичин Хан, на седници одржаној дана 10.02.2022. године, донела је

**О Д Л У К У**

**О ПОКРЕТАЊУ ПОСТУПКА УТВРЂИВАЊА ЈАВНОГ ИНТЕРЕСА ЗА ЕКСПРОПРИЈАЦИЈУ И АДМИНИСТРАТИВНИ ПРЕНОС НЕПОКРЕТНОСТИ (ЗЕМЉИШТА И ОБЈЕКАТА НА ЗЕМЉИШТУ) У КО ВЛАДИЧИН ХАН**

**Члан 1.**

Овом одлуком покреће се поступак за утврћивање јавног интереса за експропријацију и административни пренос непокретности (земљишта и објеката на земљишту) у КО Владичин Хан.

**Члан 2.**

Покретање поступка утврђивања јавног интереса врши се у циљу експропријацијe и административног преноса непокретности ради изградње улице Живојина Мишића у складу са Планом генералне регулације насеља Владичин Хан („Сл. гласник Града Врања“ бр. 11/2021) и Измена и допуна Плана генералне регулације насељa ВладичинХан („Сл. Гласник Града Врања“, бр. 35/2021)

**Члан 3.**

Општина Владичин Хан одређује се за корисника експропријације и административног преноса непокретности.

**Члан 4.**

Задужује се Општинско правобранилаштво Владичин Хан да припреми документацију потребну за подношење предлога Влади Републике Србије за утврђивање јавног интереса за експропријацију и административни пренос непокретности у КО Владичин Хан.

**Члан 5.**

Оваодлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-8/8/22-I**

**П Р Е Д С Е Д Н И Ц А**

**Данијела Поповић**